钦定古今图书集成/明伦汇编/氏族典/第279卷 > 王培基
## 钦定古今图书集成/明伦汇编/氏族典/第279卷 > 王培基

按《安庆府志》：“培基，字尔因，潜山人。少不羁，负气任侠。
弱冠补弟子员。值明末寇乱，乃弃举子业，从事戎行。
入职方监军杨卓然幕，多所谋画。以功补太湖县城
守参将。崇祯十五年十二月，贼张献忠袭破城，执培
基欲降之，使之跪，培基不屈，挺立大骂，贼杀之。一门
男女四十馀口，俱遭屠戮，路人无不伤之。”